શ્રદ્ધા કપૂર આગામી ફિલ્મમાં વૃદ્ધિ મહિલાના રોલમાં નજરે પડશે | Vyaapaar Samachar
શ્રદ્ધા કપૂર આગામી ફિલ્મમાં વૃદ્ધિ મહિલાના રોલમાં નજરે પડશે
life-style | June 09, 2019, 2:20 PM
મુંબઈ : તેલુગૂ પ્રોડ્યુસર સુરેશ બાબૂ એક કોરિયન ડ્રામાં ફિલ્મ મિસ ગ્રેનીની હિન્દી રિમેક બનાવી રહ્યા છે. ઉલ્લેખનીય છે કે, આમાં લીડ રોલ કરવા માટે શ્રદ્ધા કપૂરને પસંદ કરવામાં આવી છે. આ ફિલ્મ તેલુગૂમાં પણ બનાવવામાં આવશે અને તેમાં લીડ રોલ સામંથા અક્કીનેની કરશે.
વર્ષ 2014માં કોરિયન ડ્રામા ફિલ્મ મિસ ગ્રેની રિલીઝ થઈ હતી. જેમાં એક 74 વર્ષની મહિલા એક ફોટો સ્ટૂડિયોમાં પોતાનો આખરી ફોટો પડાવવા માટે જાય છે પરંતુ તેણી રહસ્યમય રીતે 20 વર્ષની બની જાય છે. ત્યાર બાદ તે મ્યૂઝિરમાં પોતાની કરિયર બનાવે છે અને પોતાના પૌત્ર સાથે એક બેન્ડ બનાવે છે. પૌત્રને ખબર જ નથી હોતી કે તે પોતાની દાદી સાથે આ બેન્ડમાં કામ કરી રહ્યો હોય છે.
સૂત્રો અનુસાર, આ ફિલ્મના તેલુગૂ વર્ઝનને નંદિની રેડ્ડી બનાવી રહી છે. જેનું નામ ઓહ બેબી હશે. ટૂંક સમયમાં ઓફિશીયલ અનાઉન્સમેન્ટ કરવામાં આવશે. આ સિવાય શ્રદ્ધા કપૂર નીતિશ તિવારીની આગામી ફિલ્મ છીછોરેમાં પણ એક વૃદ્ધ મહિલાના રોલમાં નજરે પડશે. આ અગાઉ શ્રદ્ધાએ હસીના પારિકરમાં પણ મોટી ઉંમરની મહિલાનો રોલ અદા કર્યો હતો. શ્રદ્ધા હમણા પ્રભાસ સાથે સાહો અને વરૂણ ધવન સાથે સ્ટ્રીટ ડાંસર 3ડી માં કામ કરી રહી છે.